PMIndiaData/PMIndiaSum huggingface dataset:
પ્રધાનમંત્રીએ છત્તિસગઢનાં જાંજગીર-ચંપામાં ખેડૂતસભાને સંબોધન કર્યું; ઘણી મહત્ત્વપૂર્ણ માળખાકિય યોજનાઓનો શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે છત્તિસગઢની મુલાકાત લીધી હતી. તેમણે જાંજગીર-ચંપામાં હાથવણાટ અને ખેતી પર એક પ્રદર્શન નિહાળ્યુ હતુ. તેમણે રાષ્ટ્રીય રાજમાર્ગ યોજનાઓ અને પેન્ડ્રા-અનુપપુરની ત્રીજી રેલવે લાઇનનું ભૂમિપૂજન પણ કર્યું હતું. પ્રધાનમંત્રીએ કેન્દ્ર અને રાજ્ય સરકારોની વિવિધ કલ્યાણકારક યોજનાઓનાં લાભાર્થીઓને પ્રમાણપત્ર પણ સુપરત કર્યા હતાં. પ્રધાનમંત્રીએ એક મોટી ખેડૂતસભાને સંબોધન કરતાં ભૂતપૂર્વ પ્રધાનમંત્રી શ્રી અટલબિહારી વાજપેયીને યાદ કર્યા હતાં, જેમણે ત્રણ રાજ્યો – ઉત્તરાખંડ, ઝારખંડ અને છત્તિસગઢની રચના કરી હતી. પ્રધાનમંત્રીએ જણાવ્યું હતું કે, તમામ રાજ્યો ઝડપથી પ્રગતિ કરી રહ્યાં છે એ વિકાસની દ્રષ્ટિ ભૂતપૂર્વ પ્રધાનમંત્રી વાજપેયીની છે. પ્રધાનમંત્રીએ ભારપૂર્વક કહ્યું હતું કે, કેન્દ્ર સરકાર વિકાસ પ્રત્યે સમર્પિત છે અને લોકોની આકાંક્ષાઓ પૂર્ણ કરવા ઇચ્છે છે. તેમણે જણાવ્યું હતું કે, અમે લોકોનાં જીવનને સરળ બનાવવા ઇચ્છીએ છીએ. શ્રી નરેન્દ્ર મોદીએ જણાવ્યું હતું કે, સરકાર વોટબેંક કે ચૂંટણી જીતવા માટે યોજના બનાવવામાં વિશ્વાસ કરતી નથી. તેમણે કહ્યું હતું કે, તેમનો ઉદ્દેશ એક નવું, આધુનિક છત્તિસગઢ બનાવવાનું છે. પ્રધાનમંત્રીએ જણાવ્યું હતું કે, અમે સૌનો સાથ, સૌનો વિકાસનાં મિશન સાથે આગળ વધી રહ્યાં છીએ. સાથે-સાથે તેમણે ભારપૂર્વક એમ પણ કહ્યું હતું કે, કેન્દ્ર સરકાર ખેડૂતોને એમનો અધિકાર મળે અને એમને લાભ થાય એ સુનિશ્ચિત કરવા આકરી મહેનત કરી રહી છે. પ્રધાનમંત્રીએ કહ્યું હતું કે, પ્રધાનમંત્રી ખેડૂત સમૃદ્ધિ યોજના ખેડૂતોને આ મિશનમાં મદદગાર સાબિત થઈ રહી છે, ટેકનોલોજીનાં માધ્યમથી ખેડૂતોનાં કલ્યાણનું કાર્ય સુનિશ્ચિત કરવામાં આવી રહ્યું છે, જે અંતર્ગત સોઇલ હેલ્થ કાર્ડ અને પાક વીમા યોજના જેવી ઘણી યોજનાઓ મારફતે ખેડૂતોને લાભ થઈ રહ્યો છે. પ્રધાનમંત્રીએ એ વાત યાદ અપાવી હતી કે, અગાઉ અમુક પસંદગીનાં લોકોને કલ્યાણકારી યોજનાઓનો લાભ મળતો હતો અને ભ્રષ્ટાચારે વહીવટીતંત્રને બરબાદ કરી દીધું હતું. પ્રધાનમંત્રીએ ભારપૂર્વક કહ્યું હતું કે, અમે સૌનાં વિકાસ માટે પ્રતિબદ્ધ છીએ, કેન્દ્ર સરકાર વર્ષ 2022 સુધી દરેક વ્યક્તિને ઘરનું ઘર આપવા ઇચ્છે છે. પ્રધાનમંત્રીએ જણાવ્યું હતું કે, શૌચાલય બનાવવાનું કાર્ય અભિયાનની જેમ હાથ ધરવામાં આવ્યું હતું. તેમણે કહ્યું હતું કે, ઉજ્જવલા યોજના અંતર્ગત ગરીબોને ભોજન બનાવવા માટે ગેસ કનેક્શન આપવામાં આવ્યાં હતાં અને હવે સૌભાગ્ય યોજનાનાં માધ્યમથી દરેક ઘરમાં વીજળીનું કનેક્શન સુનિશ્ચિત કરવામાં આવી રહ્યું છે.
પ્રધાનમંત્રીએ મેઘાલયના શિલોંગમાં રૂપિયા 2450 કરોડથી વધુના મૂલ્યની સંખ્યાબંધ પરિયોજનાઓનો શિલાન્યાસ કર્યો, ઉદ્ઘાટન કર્યું અને રાષ્ટ્રને લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે મેઘાલયના શિલોંગમાં રૂપિયા 2450 કરોડથી વધુના મૂલ્યના સંખ્યાબંધ પરિયોજનાઓનો શિલાન્યાસ કર્યો, ઉદ્ઘાટન કર્યા અને તૈયાર થઇ ગયેલી યોજનાઓનું રાષ્ટ્રને લોકાર્પણ કર્યું હતું. અગાઉ આજના દિવસમાં જ, પ્રધાનમંત્રીએ શિલોંગ ખાતે સ્ટેટ કન્વેન્શન સેન્ટર ખાતે યોજાયેલી પૂર્વોત્તરીય કાઉન્સિલની બેઠકમાં હાજરી આપી હતી અને તેની સુવર્ણ જયંતિની ઉજવણીમાં ભાગ લીધો હતો. બહુવિધ પરિયોજનાઓમાં કામ પૂરું થઇ ગયું હોય તેવા 320 અને નિર્માણાધીન હોય તેવા 890 4
મંત્રીમંડળે ઇન્ડિયન ઇન્સ્ટિટ્યૂટ ઓફ કોર્પોરેટ અફેર્સ પરની યોજના 12મી યોજનાનાં સમયગાળા ઉપરાંત ચાલુ રાખવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે વધુ ત્રણ નાણાકીય વર્ષ (નાણાકીય વર્ષ 2017-18થી નાણાકીય વર્ષ 2019-20) માટે ઇન્ડિયન ઇન્સ્ટિટ્યૂટ ઓફ કોર્પોરેટ અફેર્સ (આઇઆઇસીએ) યોજનાને ચાલુ રાખવાની તથા ઇન્સ્ટિટ્યૂટને રૂ. 18 કરોડની ગ્રાન્ટ આપવાની મંજૂરી આપી છે. તે નાણાકીય વર્ષ 2019-20નાં અંત સુધીમાં સંસ્થાને સ્વનિર્ભર બનાવશે. અસર: કોર્પોરેટ ગવર્નન્સનાં ક્ષેત્રોમાં સરકારી અને ખાનગી ક્ષેત્રો સાથે ભાગીદારીમાં સંસ્થા દ્વારા હાથ ધરવામાં આવેલા તાલીમ કાર્યક્રમો, સંશોધનાત્મક કામગીરીઓ અને પ્રોજેક્ટ્સ કૌશલ્ય વધારશે, જેનાં પરિણામે વિદ્યાર્થીઓ અને વ્યાવસાયિકોની રોજગારદક્ષતામાં વધારો થશે. સંસ્થાએ કોર્પોરેટ કાયદાનાં ક્ષેત્રમાં પ્રતિષ્ઠિત સંસ્થા બનવા ભાર મૂક્યો છે, ત્યારે સાથે સાથે તેનાં સંસાધનો અને આવક પણ વધશે. એવો વિચાર કરવામાં આવ્યો છે કે, આઇઆઇસીએ એક મહત્ત્વપૂર્ણ રાષ્ટ્રીય સંસ્થા બનશે, જેથી તે આર્થિક પ્રવૃત્તિ વધારવા વૃદ્ધિનું એન્જિન બનશે. વ્યાવસાયિક સજ્જતામાં વધારો વ્યાવસાયિકોને કોર્પોરેટ જગતનાં નવાં વિકસતાં ક્ષેત્રોમાં રોજગારીની તકો ઝડપવામાં મદદરૂપ થશે તેવી અપેક્ષા છે, જેમાં વિદેશમાં ઊભી થતી તકો સામેલ છે. પૃષ્ઠભૂમિ: આઇઆઇસીએમાં નેશનલ ફાઉન્ડેશન ફોર કોર્પોરેટ સોશિયલ રિસ્પોન્સિબિલિટી (એનએફસીએસઆર) કોર્પોરેટ સોશિયલ રિસ્પોન્સિબિલિટી (સીએસઆર) પહેલો માટે જવાબદાર છે. ફાઉન્ડેશન કંપની કાયદા, 2013ની નવી જોગવાઈઓ આસપાસ ડિઝાઇન કરેલ છે. એનએફસીએસઆરે સીએસઆરનાં ક્ષેત્રમાં કોર્પોરેટ સાથે ભાગીદારીમાં વિવિધ પ્રવૃત્તિઓ હાથ ધરી છે, જે સામાજિક સર્વસમાવેશકતાલક્ષી છે. આઇઆઇસીએ થિંક-ટેંક છે તથા કોર્પોરેટ ક્ષેત્ર સાથે સંબંધિત નીતિનિર્માતાઓ, નિયમનકારો તેમજ અન્ય હિતધારકો માટે તાર્કિક નિર્ણયપ્રક્રિયાને મદદ કરવા આંકડા અને જાણકારીનો ખજાનો છે. તે કોર્પોરેટ કાયદા, કોર્પોરેટ ગવર્નન્સ, સીએસઆર, એકાઉન્ટિંગનાં ધારાધોરણો, રોકાણકારોમાં જાગૃતિ વગેરે ક્ષેત્રમાં વિવિધ હિતધારકોને સેવાઓ પ્રદાન કરે છે. આઇઆઇસીએની વિવિધ પ્રવૃત્તિઓ પ્રથમ પેઢીનાં ઉદ્યોગસાહસિકો અને લઘુ વ્યાવસાયિકોને એકથી વધારે શાખામાં કુશળતા હાંસલ કરવામાં મદદ કરે છે, કારણ કે તેઓ મેનેજમેન્ટ, કાયદા, એકાઉન્ટન્સી વગેરેમાં અલગથી નિષ્ણાતોને રોજગારી આપી શકવા સક્ષમ હોતા નથી.
પ્રધાનમંત્રીએ ગોવામાં વિવિધ વિકાસલક્ષી પ્રોજેક્ટ માટે ભૂમિપૂજન કર્યું

પ્રધાનમંત્રી શ્રી નરેન્દ્ર મોદીએ આજે ગોવામાં મોપા એરપોર્ટના ભૂમિપૂજનની ઉજવણીની અને શ્યામા પ્રસાદ મુખર્જી સ્ટેડિયમમાં એક સમારંભ દરમિયાન મોપા એરપોર્ટ પર તુઆમમાં ઇલેક્ટ્રોનિક સિટીના ભૂમિપૂજનની ઉજવણીની તકતીનું અનાવરણ કર્યું હતું. પ્રધાનમંત્રીએ માઇન કાઉન્ટર મેઝર વેસલ્સના નિર્માણ માટે માળખાગત સુવિધાના ઉદ્ઘાટનની તકતીનું અનાવરણ અને પાંચ તટરક્ષ દળ ઓફશોર પેટ્રોલ વેસલ્સના નિર્માણની શરૂઆતનું ઉદ્ઘાટનની તકતીનું અનાવરણ પણ કર્યું હતું. પ્રધાનમંત્રીએ આ પ્રસંગની શરૂઆત થોડા અઠવાડિયા અગાઉ બ્રિક સંમેલનનું સફળતાપૂર્વક આયોજન કરવા બદલ ભારતને સક્ષમ બનાવનારી ટીમને અભિનંદન આપવાની સાથે કરી હતી. પ્રધાનમંત્રીએ ગોવાની પ્રગતિ પર પ્રશંસા પણ કરી હતી. પ્રધાનમંત્રીએ એરપોર્ટ પ્રોજેક્ટ વિશે કહ્યું હતું કે, ભૂતપૂર્વ પ્રધાનમંત્રી શ્રી અટલ બિહારી વાજપેયીએ આપેલા વચનને પૂર્ણ કરવાની તેમને ખુશી છે. તેમણે જણાવ્યું હતું કે, આ એરપોર્ટ પ્રોજેક્ટથી ગોવાને ફાયદો થશે અને રાજ્યમાં પ્રવાસનને વધુ વેગ મળશે. તેમણે ઇલેક્ટ્રોનિક સિટી પ્રોજેક્ટના સંબંધમાં કહ્યું હતું કે, ડિજિટલ રીતે તાલીમબદ્ધ, આધુનિક અને યુવા પેઢી દ્વારા સંચાલિત ગોવા આજે પ્રગતિના માર્ગે અગ્રેસર છે, જે ભારતની કાયાપલટને સક્ષમ બનાવવા માટે પ્રદાન કરવા માટે સક્ષમ છે. કેન્દ્ર સરકારે તાજેતરમાં રૂ. 500 અને રૂ. 1000ની ચલણી નોટો પરત ખેંચવાનો નિર્ણય લીધો છે. પ્રધાનમંત્રીએ આ નિર્ણય વિશે જણાવ્યું હતું કે, ભારતમાં આઠમી નવેમ્બરના રોજ ઘણા લોકો શાંતિથી ઊંઘ લઈ શક્યા હતા, જ્યારે કેટલાંકની ઊંઘ હજુ પણ હરામ થઈ ગઈ છે. તેમણે કહ્યું હતું કે, કેન્દ્ર સરકારે ભારતના પ્રામાણિક નાગરિકોને મદદ કરવા મહત્ત્વપૂર્ણ કદમ ઉઠાવ્યું છે, જેનો ઉદ્દેશ કાળા નાણાંના વિષચક્રમાંથી દેશને મુક્ત કરવાનો છે. પ્રધાનમંત્રીએ ચલણી નોટો પરત ખેંચવાના આ નિર્ણયના સફળતાપૂર્વક અમલને સુનિશ્ચિત કરવા બદલ તમામ નાગરિકોનો આભાર માન્યો હતો. તેમણે કહ્યું હતું કે, આ નિર્ણય લેતા મને પણ દુઃખ થયું છે અને આ પ્રકારનું પગલું અહંકારનું પ્રદર્શન નથી. તેમણે જણાવ્યું હતું કે, તેમણે ગરીબી જોઈ છે અને લોકોની સમસ્યાને સમજે છે. તેમણે યાદ કરાવ્યું હતું કે, વર્ષ 2014માં લોકોએ દેશને ભ્રષ્ટાચારમાંથી મુક્ત કરવા માટે મત આપ્યા હતા. તેમણે કેન્દ્ર સરકારે કાળું નાણું નિયંત્રણમાં લેવા માટે અત્યાર સુધી હાથ ધરેલા વિવિધ પગલાંનો ઉલ્લેખ પણ કર્યો હતો. પ્રધાનમંત્રીએ જણાવ્યું હતું કે, જો ભારતમાં કોઈ પણ નાણાં લૂંટીને ભારતની બહાર મોકલે, તો તેને શોધવાની આપણી ફરજ છે. તેમણે જણાવ્યું હતું કે, તેમનો જન્મ પ્રધાનમંત્રી બનવા માટે થયો નહોતો. તેમણે ઉમેર્યું હતું કે, તેમની પાસે જે કંઈ હતું એ તમામનો દેશની સેવા માટે ત્યાગ કર્યો હતો.
પ્રધાનમંત્રીએ દેશવાસીઓને મહાશિવરાત્રીની શુભકામના પાઠવી

પ્રધાનમંત્રી શ્રી નરનેદ્ર મોદીએ મહાશિવરાત્રીના અવસર પર દેશવાસીઓને શુભકામના પાઠવી છે. એક ટ્વીટમાં પ્રધાનમંત્રીએ કહ્યું, “મહાશિવરાત્રીના પાવન અવસર પર આપ સૌને શુભકામનાઓ. દેવોના દેવ મહાદેવ સૌનું ભલું કરે. ઓમ નમઃ શિવાય.”
પ્રધાનમંત્રી શ્રી નરેન્દ્ર મોદીએ ‘રાજ્ય સ્થાપના દિવસ’ પર તેલંગાણાના લોકોને શુભેચ્છાઓ પાઠવી,તેમજ આંધ્રપ્રદેશના લોકોને શુભેચ્છાઓ આપી

પ્રધાનમંત્રી શ્રી નરેન્દ્ર મોદીએ 'રાજ્ય સ્થાપના દિવસ' પર તેલંગાણાના લોકો ને શુભેચ્છાઓ પાઠવી, પ્રધાનમંત્રીએ સાથે સાથે આંધ્રપ્રદેશના લોકોને પણ શુભેચ્છાઓ આપી. પ્રધાનમંત્રીએ કહ્યું " તેલંગાણાના લોકોને એમના રાજ્ય સ્થાપના દિવસની શુભેચ્છાઓ, આ રાજ્યના લોકો વિવિધ ક્ષેત્રોમાં ઉત્કૃષ્ટ પ્રદર્શન કરી રહ્યા છે, આ રાજ્ય ભારતના વિકાસને નવી ગતિ આપવામાં ખુબ મોટું યોગદાન આપી રહ્યું છે, હું તેલંગાણાના લોકોની પ્રગતિ અને સમૃદ્ધિ માટે મંગલ કામના કરું છું." આંધ્રપ્રદેશના લોકોને શુભકામનાઓ, ખુબ મેહનત અને સાહસ આ રાજ્યની સંસ્કૃતિનો પર્યાય છે. ભારતના વિકાસમાં આ રાજ્યની ભૂમિકાને વિશેષ મહત્વ આપવામાં આવે છે. આ રાજ્યના નાગરિકોને એમના ભવિષ્યના પ્રયાસો માટે શુભકામનાઓ."
યુકેના ભૂતપૂર્વ પ્રધાનમંત્રી રાઈટ હોનરેબલ ડેવિડ કેમરુને પ્રધાનમંત્રીની મુલાકાત લીધી

યુનાઈટેડ કિંગડમના ભૂતપૂર્વ પ્રધાનમંત્રી રાઈટ હોનરેબલ ડેવિડ કેમરુને આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. પ્રધાનમંત્રીએ તેમની નવેમ્બર, 2015ની તેમની યુકેની સફળ મુલાકાતને યાદ કરી હતી અને તેમણે યુકેમાં તેમના પ્રધાનમંત્રી તરીકેના શાસનકાળ દરમિયાન ભારત-યુકેના સંબંધોને મજબૂત બનાવવામાં યોગદાન અને વ્યક્તિગત સમર્થન બદલ શ્રી કેમરુનનો આભાર માન્યો હતો. બન્ને નેતાઓએ પ્રાંતિય અને વૈશ્વિક પરસ્પર હિતોના મુદ્દાઓ પર ચર્ચા કરી હતી.
કેબિનેટમાં ભારત અને મોઝામ્બિક વચ્ચે યુવક બાબતોમાં સહયોગ અંગે થયેલા સમજૂતીના કરાર અંગે જાણકારી આપવામાં આવી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની પ્રધાન મંડળની બેઠકમાં તા. 7 જુલાઈ, 2016ના રોજ ભારતના વડાપ્રધાન શ્રી નરેન્દ્ર મોદીની મોઝામ્બિકની મુલાકાત વખતે ભારત અને મોઝામ્બિક વચ્ચે યુવક બાબતોના ક્ષેત્રે સહયોગ અંગે થયેલા સમજૂતીના કરારની જાણકારી આપવામાં આવી હતી. આ સમજૂતીના કરારથી બન્ને દેશોમાં રમતગમતને પ્રોત્સાહન ઉપરાંત વિચારો, મૂલ્યો અને સાંસ્કૃતિક બાબતોનું આદાન-પ્રદાન થશે અને યુવાનોમાં મૈત્રીપૂર્ણ સંબંધો બંધાશે. આ કરારથી યુવાનોમાં એક આંતરરાષ્ટ્રિય દ્રષ્ટિકોણ વિકસશે તથા યુવા બાબતો અને રમતગમતના ક્ષેત્રે તેમના જ્ઞાન અને નિપુણતાનું ક્ષેત્ર વિસ્તરશે.
પ્રધાનમંત્રીએ નવી દિલ્હીમાં ભારતીય કૃષિ સંશોધન સંસ્થા ખાતે પીએમ કિસાન સમ્માન સંમેલન 2022નું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં આવેલી ભારતીય કૃષિ સંશોધન સંસ્થા ખાતે પીએમ કિસાન સમ્માન સંમેલન 2022નું ઉદ્ઘાટન કર્યું હતું. પ્રધાનમંત્રીએ આ પ્રસંગે રસાયણ અને ખાતર મંત્રાલય અંતર્ગત 600 પ્રધાનમંત્રી કિસાન સમૃદ્ધિ કેન્દ્રો (
પ્રધાનમંત્રીએ માલદીવના રાષ્ટ્રપતિ મહામહિમ ઈબ્રાહિમ મોહમ્મદ સોલિહને સફળ સર્જરી માટે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ માલદીવના રાષ્ટ્રપતિ મહામહિમ ઈબ્રાહિમ મોહમ્મદ સોલિહને સફળ સર્જરી અને ઝડપથી સ્વસ્થ થવાની શુભેચ્છા પાઠવી છે. માલદીવના રાષ્ટ્રપતિના ટ્વીટના જવાબમાં પ્રધાનમંત્રીએ કહ્યું; "હું રાષ્ટ્રપતિ @ibusolihને સફળ સર્જરી અને ઝડપી સ્વસ્થ થવા માટે મારી શુભેચ્છાઓ પાઠવું છું." માલદીવના રાષ્ટ્રપતિ મહામહિમ ઈબ્રાહિમ મોહમ્મદ સોલિહે પ્રધાનમંત્રી શ્રી નરેન્દ્ર મોદીનો તેમના માયાળુ શબ્દો માટે આભાર માન્યો છે. માલદીવના રાષ્ટ્રપતિએ ટ્વિટ કર્યું; "તમારા માયાળુ શબ્દો માટે પ્રધાનમંત્રીનો આભાર."
પ્રધાનમંત્રીએ અમેરિકાના રાષ્ટ્રપતિ, ફ્રાન્સના રાષ્ટ્રપતિ અને બ્રિટનના પ્રધાનમંત્રી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ આજે (29 સપ્ટેમ્બર, 2015) ન્યૂયોર્ક શહેરમાં રાષ્ટ્રપતિ શ્રી બરાક ઓબામા સાથે મુલાકાત કરી. તેમણે ફ્રાન્સના રાષ્ટ્રપતિ શ્રી ફ્રાંસિયો હોલાંદ અને બ્રિટનના પ્રધાનમંત્રી શ્રી ડેવિડ કેમરૂન સાથે પણ મુલાકાત કરી. આ બેઠકો દરમિયાન ચાર સમાન વિષયો પર ચર્ચા થઈ, જેમાં જળવાયુ પરિવર્તન, આતંકવાદ, ચાર નિકાસ નિયંત્રણ વ્યવસ્થાઓની સદસ્યતા મેળવવાની ભારતની ઈચ્છા અને સંયુક્ત રાષ્ટ્ર સુરક્ષા પરિષદમાં સુધાર સામેલ છે. જળવાયુ પરિવર્તનની બાબતમાં પ્રધાનમંત્રીએ દ્રઢતાપૂર્વક કહ્યું કે આ સંબંધમાં ભારતની પ્રતિબદ્ધતા કોઈ અન્ય દેશથી ઓછી નથી. તેમણે કહ્યું કે ભારતે 2 ઓક્ટોબરે, ગાંધી જયંતિના દિવસે પોતાના આઈએનડીસી (અપેક્ષિત રાષ્ટ્રીય નિર્ધારિત યોગદાન)ની ઘોષણા કરવાની મંજૂરી માંગી છે, જ્યારે આની અંતિમ સમય સીમા 1 ઓક્ટોબર છે. પ્રધાનમંત્રીએ કહ્યું કે માત્ર ઉત્સર્જન સીમા પર ભાર આપવો ન જોઈએ, પરંતુ વિકાસશીલ દેશો માટે નાણાં તેમજ સ્વચ્છ ઉર્જા પૂરી પાડવા પર પણ ભાર મૂકવો જોઈએ. તેમણે 175 ગીગાવોટ્સ નવીકરણીય ઉર્જાના ઉત્પાદન કરવા ભારતના પોતાના વિઝનના વિષયમાં પણ વિચાર પ્રગટ કર્યા. બ્રિટનના પ્રધાનમંત્રી શ્રી ડેવિડ કેમરૂન સાથે બેઠક દરમિયાન પ્રધાનમંત્રીએ બ્રિટનને મેક ઈન ઈન્ડિયા કાર્યક્રમમાં ભાગીદાર બનવા માટે આમંત્રિત કર્યા. ફ્રાન્સના રાષ્ટ્રપતિ શ્રી ફ્રાંસિયો હોલાંદ સાથે બેઠક દરમિયાન માઈક્રોસોફ્ટના સહસંસ્થાપક બિલ ગેટ્સ પણ ત્યાં આવી પહોંચ્યા. અમેરિકાના રાષ્ટ્રપતિની સાથે બેઠક દરમિયાન બંને પક્ષોએ સ્વીકાર કર્યો કે પરસ્પર સંબંધોમાં મહત્વપૂર્ણ પ્રગતિ થઈ છે. તેમણે હાલમાં જ સંપન્ન ‘મહત્વપૂર્ણ તેમજ વાણિજ્યિક સંવાદ’ અને ‘ઉર્જા તેમજ સાઈબર સુરક્ષા’ પર થયેલી ચર્ચાનો ઉલ્લેખ કર્યો. તેમણે એ વાત પર પણ ધ્યાન આપ્યું કે આ બેઠક ઈસરો દ્વારા ચાર અમેરિકી ઉપગ્રહોને પ્રક્ષેપિત કરાયા એ દિવસોમાં થઈ રહી છે. પ્રધાનમંત્રીએ પોતાની કેલિફોર્નિયા યાત્રા, નવીકરણીય ઉર્જા સંબંધિ સંવાદ અને સૈન હોસેમાં સ્ટાર્ટઅપ કનેક્ટ ઈવેન્ટનો પણ ઉલ્લેખ કર્યો.
પ્રધાનમંત્રીને , કેન્યાના ભૂતપૂર્વ વડા પ્રધાન H.E. રાયલા અમોલો ઓડિંગા મળ્યા

પ્રધાનમંત્રી શ્રી નરેન્દ્ર મોદીએ કેન્યાના ભૂતપૂર્વ વડા પ્રધાન એચ.ઈ. રાયલા અમોલો ઓડિંગાને આજે મળ્યા હતા. પ્રધાનમંત્રીએ ટ્વિટ કર્યું: "મારા મિત્ર કેન્યાના ભૂતપૂર્વ વડા પ્રધાન
પ્રધાનમંત્રીએ આઇટીબીપી ને તેનાં સ્થાપના દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આઇટીબીપી પરિવારને તેનાં સ્થાપના દિવસે શુભેચ્છા પાઠવી છે. પ્રધાનમંત્રીએ કહ્યું કે, “આઇટીબીપી પરિવારને તેના સ્થાપના દિવસે શુભેચ્છા. તેઓએ પોતાના માનવીય સિદ્ધાંતો અને બહાદૂરી ને લીધે અલગ ઓળખ ઊભી કરી છે આઇટીબીપીએ હિમાલય અને ઊંચાઇ પરનાં અભિયાનોમાં પોતાની કુશળતા સાથે ખાસ આકર્ષણ ઊભુ કર્યું છે. ”
પ્રધાનમંત્રીએ બાયોટેક સ્ટાર્ટઅપ એક્સ્પો – 2022નું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે અહીં પ્રગતિ મેદાન ખાતે બાયોટેક સ્ટાર્ટઅપ એક્સ્પો – 2022નું ઉદ્ઘાટન કર્યું. તેમણે બાયોટેક પ્રોડક્ટ્સ ઈ પોર્ટલ પણ લોન્ચ કર્યું. આ પ્રસંગે કેન્દ્રીય મંત્રી શ્રી પીયૂષ ગોયલ, શ્રી ધર્મેન્દ્ર પ્રધાન, ડૉ. જિતેન્દ્ર સિંહ, બાયોટેક સેક્ટરના હિતધારક, નિષ્ણાતો, , સેમી કંડક્ટર માટે ઈન્ડિયા સેમિકન્ડક્ટર મિશન, યુવાનોમાં નવીનતાઓને પ્રોત્સાહિત કરવા સ્માર્ટ ઈન્ડિયા હેકાથોન્સ અને બાયોટેક સ્ટાર્ટ-અપ એક્સ્પો, આ તમામ “સબકા પ્રયાસની ભાવના, સરકાર નવી સંસ્થાઓ દ્વારા ઉદ્યોગના શ્રેષ્ઠ દિમાગને એક મંચ પર એકસાથે લાવી રહી છે. આ દેશ માટે બીજો મોટો ફાયદો છે. દેશને સંશોધન અને એકેડેમીયાથી નવી સિદ્ધિઓ મળે છે, ઉદ્યોગ વાસ્તવિક વિશ્વ દૃષ્ટિકોણમાં મદદ કરે છે, અને સરકાર જરૂરી નીતિ વાતાવરણ અને જરૂરી ઈન્ફ્રાસ્ટ્રક્ચર પૂરું પાડે છે”,એવી પ્રધાનમંત્રીએ સ્પષ્ટતા કરી હતી. પ્રધાનમંત્રીએ ભારપૂર્વક જણાવ્યું હતું કે "બાયોટેક ક્ષેત્ર સૌથી વધુ માગ સંચાલિત ક્ષેત્રોમાંનું એક છે. ભારતમાં વર્ષોથી સરળ જીવન માટેના અભિયાનોએ બાયોટેક સેક્ટર માટે નવી શક્યતાઓ ખોલી છે. તેમણે ધ્યાન દોર્યું કે આરોગ્ય, કૃષિ, ઊર્જા, કુદરતી ખેતી, બાયો ફોર્ટિફાઇડ બિયારણો આ ક્ષેત્ર માટે નવા માર્ગોનું સર્જન કરી રહ્યા છે, એમ તેમણે તારણ કાઢ્યું હતું.
મંત્રીમંડળે નેશનલ ટેકનિકલ ઇન્સ્ટિટ્યુટ, આંધ્રપ્રદેશની સ્થાપનાને પાછલી અસરથી મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે આજરોજ એન.આઈ.ટી., આંધ્રપ્રદેશ, કે જે આંધ્રપ્રદેશ સોસાયટી રજીસ્ટ્રેશન અધિનિયમ-2001 હેઠળ એક સોસાયટી તરીકે 20 ઓગસ્ટ 2015થી નોંધાયેલ છે, તેની સ્થાપનાને પાછલી અસરથી મંજુરી પ્રદાન કરી છે. કેબિનેટે નેશનલ ટેકનિકલ ઇન્સ્ટિટ્યુટ, વિજ્ઞાન શિક્ષણ અને સંશોધન (સુધારા) બિલ,2016 નામે એક બિલના પ્રસ્તુતિકરણને પણ એનઆઈટી આંધ્રપ્રદેશની પ્રથમ અનુસૂચિમાં સામેલ કરવાની પોતાની ભલામણ પ્રદાન કરી છે. મંત્રીમંડળ દ્વારા એન.આઈ.ટી., આંધ્રપ્રદેશને સોસાયટી રજીસ્ટ્રેશન અધિનિયમ-2001 હેઠળ પાછલી અસરથી મંજુરી મળવાથી એન.આઈ.ટી., આંધ્રપ્રદેશને કાયદેસરનો દરજ્જો પ્રાપ્ત થઈ શકશે. એનઆઈટીએસઈઆર કાયદો,2007માં પ્રસ્તાવિત સુધારાથી ઇન્સ્ટિટ્યુટની વહીવટી અને શૈક્ષણિક પ્રવૃત્તિઓમાં લોકો માટે ઉચ્ચસ્તરીય જવાબદારી અને સમસ્ત ભાગીદારોની સહભાગિતાની ખાતરી થશે. આ ઈન્સ્ટિટ્યુટને ભારત સરકાર દ્વારા ભંડોળ પુરું પાડવામાં આવશે. તેનું પ્રબંધન અને સંચાલન આંધ્રપ્રદેશ સોસાયટી રજીસ્ટ્રેશન કાયદો,2001 હેઠળ નોંધાયેલ સંબંધિત સોસાયટી દ્વારા કરાશે, જ્યાં સુધી આ એનઆઈટીએસઈઆર કાયદો,2007 હેઠળ આવી ના જાય. આના ખાતાઓનું ઓડિટ ભારતનાં નિયંત્રક અને ઓડિટર જનરલ દ્વારા કરાશે અને તેનો રિપોર્ટ સંસદના બંને ગૃહોમાં રજુ કરાશે. પૃષ્ઠભૂમિ એન.આઈ.ટી.,આંધ્રપ્રદેશને રાજ્યની જરૂરિયાતો પુરી કરવા માટે સ્થાપિત કરવામાં આવી રહેલ છે. આ રાજ્યોમાં હજુ સુધી એનઆઈટી ન હતી. એન.આઈ.ટી., આંધ્રપ્રદેશ ખાસ કરીને આંધ્રપ્રદેશ રાજ્ય તથા સંપૂર્ણતામાં દેશભર માટે લાભદાયક થશે. એન.આઈ.ટી.,આંધ્રપ્રદેશને નેશનલ ટેકનિકલ ઇન્સ્ટિટ્યુટ, વિજ્ઞાન શિક્ષણ અને સંશોધન અધિનિયમ,2007 હેઠળ સંરક્ષણ પ્રાપ્ત થશે. અને આને રાષ્ટ્રીય મહત્વની ઇન્સ્ટિટ્યુટ જાહેર કરાશે જે ટેકનિકલ શિક્ષણ પ્રાપ્ત કરવા ઈચ્છુક લોકોની અપેક્ષા પુરી કરશે. એન.આઈ.ટી., આંધ્રપ્રદેશનું કામચલાઉ પરિસર પ્રદેશના પશ્ચિમિ ગોદાવરી જીલ્લામાં સ્થાપિત કરાયેલ હતું. આંધ્રપ્રદેશ રાજ્ય સરકારે એન.આઈ.ટી., આંધ્રપ્રદેશ માટે પશ્ચિમિ ગોદાવરી જીલ્લામાં જમીન પણ આપી દીધી છે. સરકારની નીતિને અનુરૂપ એનઆઈટીમાં 50 ટકા સીટો સંબંધિત પ્રદેશના રહેવાસી યોગ્ય ઉમેદવારો માટે હોય છે. એન.આઈ.ટી., આંધ્રપ્રદેશ એ ખાતરી કરશે કે આંધ્રપ્રદેશ રાજ્યને આંતર વિષય, જ્ઞાન ક્ષેત્ર અને શોધ વાતાવરણમાં સ્નાતક સ્નાતકોત્તર અને ડૉક્ટરેટના સ્તરે શોધ માટે યોગ્ય તકો મળી રહે. આંધ્રપ્રદેશ માન્યતા અધિનિયમ,2014 ના અનુચ્છેદ 13 (શિક્ષણ) અનુસાર ભારત સરકાર 12મી અને 13મીં યોજના કાર્યકાળમાં આંધ્રપ્રદેશ રાજ્યમાં ‘રાષ્ટ્રીય મહત્વના સંસ્થાન’ની સ્થાપના કરી શકે છે. જેમ કે માનવ સંસાધન વિકાસ મંત્રાલય, આંધ્રપ્રદેશ સોસાયટી રજીસ્ટ્ર્શન કાયદો,2001 હેઠળ કામચલાઉ પરિસરમાં રાષ્ટ્રીય પ્રાદ્યોગિકી સંસ્થાન, આંધ્રપ્રદેશની સ્થાપના થઈ ચુકી છે, તેને ધ્યાનમાં રાખતાં એન.આઈ.ટી., આંધ્રપ્રદેશને હાલના અધિનિયમમાં એક સુધારા દ્વારા નેશનલ ટેકનિકલ ઇન્સ્ટિટ્યુટ, વિજ્ઞાન શિક્ષણ અને સંશોધન અધિનિયમ,2007 હેઠળ લવાશે પ્રારંભના 2-3 વર્ષો અથવા જ્યાં સુધી એન.આઈ.ટી., આંધ્રપ્રદેશનું પોતાનું કાયમી પરિસર સ્થાપિત થઈ ના જાય ત્યાં સુધી માટે એનઆઈટી,વારંગલ આનું સંરક્ષક સંસ્થાન બનશે. એન.આઈ.ટી., આંધ્રપ્રદેશના કાયમી પરિસર માટે સ્થાનની પસંદગી પહેલાં પશ્ચિમી ગોદાવરી જીલ્લાના તાડેપલ્લીગુંડમ મંડળના હવાઈ ક્ષેત્રમાં થઈ ચુકેલ છે.
પ્રધાનમંત્રી શ્રીએ ગુજરાતના મોઢેરામાં મોઢેશ્વરી માતાના મંદિરમાં દર્શન અને પૂજા કરી

પ્રધાનમંત્રી શ્રી નરેન્દ્ર મોદીએ આજે ગુજરાતના મોઢેરામાં મોઢેશ્વરી માતાના મંદિરની મુલાકાત લીધી હતી તેમજ દર્શન અને પૂજા કરી હતી. પ્રધાનમંત્રી શ્રીનું આગમન થતાં તેમનું સ્વાગત કરવામાં આવ્યું હતું. શ્રી મોદીએ હાથ જોડીને દેવી પાસેથી આશીર્વાદ લીધા અને ગર્ભગૃહમાં સ્થિત મોઢેશ્વરી માતાની મૂર્તિ સમક્ષ માથું નમાવ્યું. પ્રધાનમંત્રી શ્રીની સાથે ગુજરાતના મુખ્યમંત્રી શ્રી ભૂપેન્દ્ર પટેલ અને સંસદ સભ્ય શ્રી સી આર પાટીલ પણ હતા. આજે અગાઉ, પ્રધાનમંત્રી શ્રીએ ગુજરાતના મોઢેરા, મહેસાણામાં રૂ. 3900 કરોડથી વધુના મૂલ્યના બહુવિધ પ્રોજેક્ટ્સનો શિલાન્યાસ અને લોકાર્પણ કર્યું હતું. પ્રધાનમંત્રી શ્રીએ મોઢેરાને ભારતનું પ્રથમ 24x7 સૌર ઊર્જાથી ચાલતું ગામ જાહેર કર્યું.
કેડરની સમીક્ષા અને ‘ભારતીય કૌશલ્ય વિકાસ સેવા’ના નામથી એક સેવાનું ગઠન

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે કૌશલ્ય વિકાસ તેમજ ઉદ્યમિતા મંત્રાલય (એમએસડી એન્ડ ઈ)ના તકનીકી કૈડરના ગ્રુપ ‘એ’ સેવાના ગઠનને પોતાની સ્વીકૃતિ આપી દીધી છે. આ પહેલા શ્રમ રોજગાર મંત્રાલયના રોજગાર તેમજ પ્રશિક્ષણ મહાનિદેશાલયના નામથી જાણવામાં આવતું હતું. ભારતીય કૌશલ્ય વિકાસ સેવા (આઈએસડીએસ)ના નામથી આ નવી સેવા ઓળખાશે. કેડરની સંરચનામાં નીચે મુજબના બદલાવોને પણ સ્વીકૃતિ અપાઈ છે. 1. એસએજીના સ્તર પર એક પદ વધારવામાં આવ્યું છે. 2. જીએજીના સ્તર પર ચાર પદ વધારવામાં આવ્યા છે. 3. એસટીએસના સ્તર પર સાત પદ વધારવામાં આવ્યા છે. 4. જેટીએસના સ્તર પર 12 પદ ઘટાડવામાં આવ્યા છે. 5. કેબિનેટના એસટીએસના સ્તર પર એસડીપીના 15 ટકા સુધી એનએફએસજીની શરૂઆત કરવાને પણ પોતાની સ્વીકૃતિ આપી દીધી છે, જો કે ગ્રુપ ‘એ’ એન્જીનીયરીંગ સેવામાં માન્ય છે. 6. આ નિર્ણયથી સંગઠનની ક્ષમતા તેમજ દક્ષતામાં વધારો થશે.
પ્રધાનમંત્રી અને અન્ય નેતાઓએ સંસદમાં લંચમાં હાજરી આપી જ્યાં બાજરીની વાનગીઓ પીરસવામાં આવી હતી

પ્રધાનમંત્રી શ્રી નરેન્દ્ર મોદીએ અન્ય નેતાઓ સાથે સંસદમાં લંચમાં હાજરી આપી હતી જ્યાં ભારત 2023ને બાજરીના આંતરરાષ્ટ્રીય વર્ષ તરીકે ઉજવવાની તૈયારી કરી રહ્યું છે ત્યારે બાજરીની વાનગીઓ પીરસવામાં આવી હતી. એક ટ્વીટમાં, પ્રધાનમંત્રીએ કહ્યું; "જ્યારે આપણે 2023ને બાજરીના આંતરરાષ્ટ્રીય વર્ષ તરીકે ચિહ્નિત કરવાની તૈયારી કરી રહ્યા છીએ, ત્યારે સંસદમાં એક શાનદાર લંચમાં હાજરી આપી હતી જ્યાં બાજરીની વાનગીઓ પીરસવામાં આવી હતી. તમામ પક્ષકારોની ભાગીદારી જોઈને આનંદ થયો."
લચિત દિવસના અવસરે, પ્રધાનમંત્રીએ લચિત બોરફુકનને શ્રદ્ધાંજલિ આપી

પ્રધાનમંત્રી નરેન્દ્ર મોદીએ લચિત દિવસ નિમિત્તે લચિત બોરફુકનને શ્રદ્ધાંજલિ આપી હતી. એક ટ્વિટમાં, પ્રધાનમંત્રીએ કહ્યું; "આજે, લચિત દિવસ નિમિત્તે, હું હીરો લચિત બોરફુકનને શ્રદ્ધાંજલિ અર્પણ કરું છું. તેમને બહાદુરી, સન્માન અને આસામની ભવ્ય સંસ્કૃતિના સમર્થક તરીકે સર્વત્ર યાદ કરવામાં આવે છે. તેઓ હંમેશા બધા માટે સમાનતાના મૂલ્યો, ન્યાય અને ગૌરવ માટે પ્રતિબદ્ધ રહ્યા છે."
નેગોશિએબલ ઇન્સ્ટ્રુમેન્ટ્સ (સુધારા) વટહુકમ, 2015ના અમલને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં સંપન્ન કેન્દ્રીય મંત્રીમંડળની બેઠકમાં નેગોશિએબલ ઇન્સ્ટ્રુમેન્ટ વટહુકમ, 2015ના અમલ માટે મંજૂરી આપવામાં આવી હતી. નેગોશિએબલ ઇન્સ્ટ્રુમેન્ટ એક્ટ 1881ના પ્રસ્તાવિત સંશોધનમાં, અધિનિયમની ધારા 138 અંતર્ગત કરાનારા અપરાધોને ધ્યાનમાં રાખીને ફરિયાદ દાખલ કરવા સંબંધિ ન્યાય અધિકાર ક્ષેત્રના મુદ્દા પર સ્પષ્ટીકરણ સામેલ છે. ચેક બાઉન્સ થવા બદલની ફરિયાદ સંબંધિત મુદ્દાના ન્યાયઅધિકાર ક્ષેત્ર અંગે સ્પષ્ટીકરણ અંતર્ગત ચેકની એક નાણાકિય સાધન તરીકે માન્યતામાં વધારો થશે. એનાથી સામાન્ય રીતે વેપાર અને વાણિજ્યને મદદ મળશે તથા બેન્કો સહિત ધિરાણ સંસ્થાઓને અનુમતિ મળશે કે તે અર્થવ્યવસ્થામાં નાણા વધારી શકે. હવે આ સંસ્થાઓને એ ભય નહીં રહે કે દેવું ચૂકવવા માટે ચેક બાઉન્સની ઘટનાથી તેમને કોઇ નુકશાન થશે. અધિનિયમની ધારા 138 અંતર્ગત ચેક બાઉન્સ થવાના વિષયમાં ફરિયાદ ચલાવવા સંબંધિત ન્યાયઅધિકાર ક્ષેત્રને નક્કી કરવા માટે એક પર્યાપ્ત કાયદાકિય માળખું તૈયાર કરવા માટે સરકારે એ નિર્ણય લીધો છે કે આ સંબંધમાં નેગોશિએબલ ઇન્સ્ટ્રુમેન્ટ (સુધારા) અધ્યાદેશ, 2015 દ્વારા કાયદામાં સુધારો કરવામાં આવે. એનો ઉદ્દેશ્ય એ સુનિશ્ચિત કરવાનો છે કે ચેક બાઉન્સ થવાની ફરિયાદ ચલાવવા સંબંધિત ન્યાયઅધિકાર ક્ષેત્રને સ્પષ્ટ કરવામાં આવે જેથી ફરિયાદકર્તાના હિતોને ધ્યાનમાં રાખીને પારદર્શક કાર્યવાહી કરી શકાય. આ અધ્યાદેશ, બિલના ગણકોમાં સમાન છે કે અધિનીયમની ધારા 138 અંતર્ગત ચાલનારી ફરિયાદોના ન્યાયઅધિકાર ક્ષેત્ર નક્કી કરવાના માપદંડો સમાન છે. એમાં બે જ અંતર છે : 1. ખાતા દ્વારા ચેકની ચૂકવણી અને જમા 2. ખાતે ઉપરાંત ચેકની ચૂકવણી, એટલે કે જ્યારે ચેક આપનાર બેન્કની કોઇ પણ શાખામાં પ્રસ્તુત કરવામાં આવે. આ બંને અધ્યાદેશના ક્ષેત્રમાં રાખવામાં આવ્યા છે.
પ્રધાનમંત્રી 9 માર્ચના રોજ 21 વિદ્વાનોએ શ્રીમદ્ ભગવદ્ ગીતાના શ્લોકો અને વર્ણન સાથે લખેલા ગ્રંથનું વિમોચન કરશે

પ્રધાનમંત્રી શ્રી નરેન્દ્ર મોદી 9 માર્ચે નવી દિલ્હી ખાતે આવેલા લોકમાન્ય તિલક માર્ગ પર સાંજે 5 વાગ્યે યોજનારા એક કાર્યક્રમ દરમિયાન 21 વિદ્વાનો દ્વારા શ્રીમદ્ ભગવદ્ ગીતાના શ્લોકો અને તેના વર્ણન સાથે લખવામાં આવેલા ગ્રંથની 11મી આવૃત્તિનું વિમોચન કરશે. આ પ્રસંગે જમ્મુ અને કાશ્મીરના લેફ્ટેનન્ટ ગવર્નર શ્રી મનોજસિંહા અને ડૉ. કરણસિંહ પણ ઉપસ્થિત રહેશે. શ્રીમદ્ ભગવદ્ ગીતા: મૂળ સુલેખનમાં દુર્લભ બહુવિધ સંસ્કૃત વર્ણન સામાન્યપણે શ્રીમદ્ ભગવદ્ ગીતા એક જ વ્યક્તિ દ્વારા કરેલા વર્ણન સાથે રજૂ કરવામાં આવે છે. પ્રથમ વખત, વિવિધ અગ્રણી ભારતીય વિદ્વાનો દ્વારા કરવામાં આવેલા મુખ્ય વર્ણનો એક સાથે રજૂ કરવામાં આવી રહ્યાં છે જેથી શ્રીમદ્ ભગવદ્ ગીતા વિશે એક વ્યાપક અને તુલનાત્મક મૂલ્યવાન વર્ણન પ્રાપ્ત થઇ શકે. આ ગ્રંથ, ધર્માથ ટ્રસ્ટ દ્વારા પ્રકાશિત કરવામાં આવ્યો છે જે શંકર ભાષ્યથી માંડીને ભાષાનુવાદ સુધીની ભારતીય સુલેખનની અસામાન્ય વિવિધતા અને છટા સાથે તૈયાર કરવામાં આવ્યો છે. ડૉ. કરણસિંહ ધર્માર્થ ટ્રસ્ટ, જમ્મુ અને કાશ્મીરના ચેરમેન છે.
પ્રધાનમંત્રીએ જલ જીવન મિશન હેઠળ હરઘર જલ ઉત્સવને વીડિયો સંદેશ દ્વારા સંબોધન કર્યું

પ્રધાનમંત્રી શ્રી નરેન્દ્ર મોદીએ આજે જલ જીવન મિશન અંતર્ગત હરઘર જલ ઉત્સવને વીડિયો સંદેશ દ્વારા સંબોધન કર્યું હતું. આ ઘટના પણજી ગોવા ખાતે બની હતી. ગોવાના મુખ્યમંત્રી શ્રી પ્રમોદ સાવંત, કેન્દ્રીય મંત્રી શ્રી ગજેન્દ્ર સિંહ શેખાવત આ પ્રસંગે હાજર હતા. પ્રધાનમંત્રીએ જન્માષ્ટમીના શુભ અવસર પર શ્રી કૃષ્ણ ભક્તોને શુભેચ્છા પાઠવી હતી. શરૂઆતમાં, પ્રધાનમંત્રીએ અમૃતકાળમાં ભારત જે વિશાળ લક્ષ્યો પર કામ કરી રહ્યું છે, જે આજે પૂરા કરવામાં આવ્યા છે તેનાથી સંબંધિત ત્રણ મહત્વપૂર્ણ લક્ષ્યો પ્રત્યે પ્રત્યેક ભારતીયના ગર્વની વાત કરી હતી. તેમણે કહ્યું, “સૌપ્રથમ, આજે દેશના 10 કરોડ ગ્રામીણ પરિવારોને પાઇપ દ્વારા સ્વચ્છ પાણીની સુવિધા સાથે જોડવામાં આવ્યા છે. દરેક ઘર સુધી પાણી પહોંચાડવાના સરકારના અભિયાનની આ એક મોટી સફળતા છે. ‘સબકા પ્રયાસ’નું આ એક ઉત્તમ ઉદાહરણ છે. બીજું, તેમણે ગોવાને પ્રથમ હરઘર જલ પ્રમાણિત રાજ્ય બનવા બદલ અભિનંદન પાઠવ્યા હતા જ્યાં દરેક ઘર પાઈપથી પાણી સાથે જોડાયેલું છે. તેમણે દાદરા નગર હવેલી અને દમણ અને દીવને આ સિદ્ધિ હાંસલ કરનાર પ્રથમ કેન્દ્રશાસિત પ્રદેશ તરીકે પણ સ્વીકાર્યું. પ્રધાનમંત્રીએ લોકો, સરકાર અને સ્થાનિક સ્વરાજ્યની સંસ્થાઓની તેમના પ્રયાસો માટે પ્રશંસા કરી હતી. તેમણે માહિતી આપી હતી કે ઘણા રાજ્યો ટૂંક સમયમાં આ યાદીમાં સામેલ થવા જઈ રહ્યા છે. ત્રીજી સિદ્ધિ, અંગે પ્રધાનમંત્રીએ માહિતી આપી હતી કે દેશના વિવિધ રાજ્યોમાં એક લાખ ગામડાઓ